Врз основа на член 22, став 1, точка 5 и член 36, став 1, точка 6 од Законот за локална самоуправа („Сл. Весник на РМ" бр.5/02), како и член 7, точка З од Законот за култура („Службен весник на Република Македонија" бр.31/98, 49/03, 82/05, 24/07, 116/10, 47/11, 51/11, 136/12, 23/13, 187/13, 44/14, 61/15, 154/15, 39/16, 11/18 и 11/18), а по предлог на Градоначалникот на Општина Кичево, Советот на Општина Кичево, на седницата одржана на 26.12.2024 год., ја донесе следната:

**П Р О Г Р А М А**

**за финансирање на активностите од областа на културата од интерес на Општина Кичево и поддршка на здруженија на граѓаните за 2025 година**

**ПРЕДМЕТ НА ПРОГРАМАТА**

Предмет на оваа Програма се активностите што ќе се реализираат во текот на 2025 година, а преку кои ќе се имплементираат надлежностите на Општина Кичево, во областа на културата и ќе се дефинира локалниот интeрес во културата.

Со оваа Програма е опфатено финансирањето и работата на јавните установи од областа на културата чиј основач е Општина Кичево, финасирање на младинско, аматерско и професионално делување во културата преку програми и проекти на други физички и правни лица од областа на културата кои што делуваат на подрачјето на Општина Кичево, а чии проекти и програми ги задоволуваат општите и посебни критериуми и правила дадени во Kонкурсот, како програми од областа на културата преку кои се остварува локалниот интерес во културата на Општина Кичево.

Општина Кичево во рамките на своите надлежности во областа на културата:

Дава институционална и финансиска поддршка на културните установи и проекти од значење за Општина Кичево;

Врши негување на фолклорот, обичаите, старите занаети и слични културни вредности;

Организира манифестации од областа на културата, поттикнува разновидни специфични форми на творештво и

Одбележува настани и личности од значење за општината.

**ЦЕЛ НА ПРОГРАМАТА**

Главна цел на Програмата за финансирање на активностите од областа на културата од интерес на Општина Кичево за 2025 година е да го дефинира локалниот интерес во културата преку поддршка на современи и нови форми на дејствување во областа на културата и уметноста, поддршка на веќе потврдените вредности во културата и уметноста, поддршка и поттикнување на различните форми на традиционални изразувања на жителите на Општина Кичево, промоцијата на културното наследство, работата на јавните установи во надлежност на Општина Кичево за обележување на настан и друго во рамките на законските овластувања.

**I. Финансирањето на локалниот интерес во културата на Оштина Кичево, како и реализцијата на оваа програма ќе се одвива преку осум (8) програмски сегменти:**

|  |  |  |
| --- | --- | --- |
| **Бр.** | **Програмски сегменти и краток опис** | **Износ на средства**  **(во денари)** |
| **1.** | **Организирање на фестивали**  Во рамките на Програмата за култура на општината за 2025 година, организирањето на фестивали ќе претставува клучен сегмент за развој на културната сцена, промоција на локалната уметност и култура, како и за поддршка на туризмот и заедницата. Фестивалите ќе се организираат со цел да се овозможат различни културни и уметнички изрази, да се стимулираат креативните индустрии и да се создаде платформа за меѓународна соработка и размена на искуства. | **500.000** |
| **2.** | **Финансирање на културни манифестации**  Проекти и творештво преку кои се остварува локалниот интерес во културата, а се од посебен интерес за Општина Кичево. Во оваа програма влегуваат активности, манифестации, творештво и проекти од областа на културата како дел од програмските активности што ќе се реализираат од страна на НВО од областа на културата и програми чие остварување ќе биде под надлежност на Одделението за култура во Секторoт, а ќе се реализираат од страна на други чинители избрани по пат на соодветна постапка. | **800.000** |
| **3.** | **Проекти од невладини организации**  Граѓанското општество во рамкитена економскиот, културниот развојна една земја, граѓанска заедница на Општина Кичево претставува голема и разновидна организација. Голем дел од граѓанските организации кои се регистрирани на територијата на Општина Кичево својата активност ја базираат на локално ниво, но не е мал и бројот на организациите кои делуваат во национални рамки. Токму ваквиот потенцијал на граѓанскиот сектор, но и надлежностите на општината во овој дел, ја посочуваа потребата од дефинирање на соработката помеѓу Општината и граѓанските организации. | **600.000** |
| **4.** | **Промоција на Културно наследство**  Следејќи го континуитетот на културата како традиција на повеќе цивилизиациски слоеви, обврска е на секоја институција во Република Северна Македонија, вклучувајќи ги и општините, да го евидентираат, маркираат и во рамките на своите можности реконструираат и реставрираат културното наследство. Истото треба да се однесува како на артефактите кои се пронајдени, така и на духовната традиција, обичаите, фолклорот, разни видови на музјески експонати, споменични обележја, но и на луѓето кои оставиле белег во културата на општината и народот во општо. Од друга страна, културното наследство ќе се ревитализира и ќе се пресоздава низ уметничкото искуство (музиката, театарот, сликарството, филмот, етномузика) и неговата афирмација. | **400.000** |
| **5.** | **Поттикнување на современото творештво преку издавачка дејност и библиотекарство**  Земајќи ја во предвид перспективата на културниот развој, особен фокус ќе биде ставен на обезбедувањето материјални претпоставки за творештво и задоволувањето на културните потреби на младите. Ќе се поддржуваат и ќе се охрабруваат истражувањата и потрагата по нови изразни средства, ќе се поддржуваат експериментите и користењето нови медиуми на естетска експресија, како и проектите и установите што се занимаваат со продукција и ширење на културни содржини и вредности за младата популација.  Ова мерка е наменета за разни издавања и збогатување на библиотеките во Општина Кичево како на градската библиотека така и училишните библиотеки. Општина Кичево има обврска да ги поддржува писателите, уметниците на разни дејности како на тие што се занимават со музичка дејност, ликовни уметници, филмографиа и други, да ги подржува на издавање на нивните дела. Со ова Општина Кичево ќе придонесува на збогатување на литературата, науката и уметноста во Кичево и пошироко. | **400.000** |
| **6.** | **Финансирање на индивидуални уметници, изведбените уметности и слично**  Центар на културата е човекот и неговиот креативен потенцијал. Во Кичево па и во цела Република Северна Македонија, авторите го губат интересот и мотивацијата за работа, творење, стручно усовршување и претставување. Немајќи материјални можности да го изразат својот авторски потенцијал и големите креативци се принудени да работат други работи бегајќи од својата основна дејност. Една од важните цели на Програмата за култура на Општина Кичево е со субвенции за уметници и помош во остварувањето на креативни проекти да се врати дигнитетот на творецот и на тој начин културата и творештвото не само што ќе бидат пристојна, туку и престижна дејност за работа и за живеење. | **300.000** |
| **7.** | **Финансирање на проекти од областа на драмска дејност**  - Проекти што во 2025 год. одбележуваат годишнини и значајни датуми на уметноста и драмата на домашните автори;  - Проекти што го поддржуваат учеството на младите драмски уметници од Република Северна Македонија;  - Регионални подвижни проекти (проекти внатре во земјата, урбани места, културни центри и домови;  - Поставување на драмски текстови од странски автори и светски драмски уметници, нови дела кои што не биле на нашите сцени до сега, имаат предност;  - Поддршка за драмскиот аматеризам;  - Манифестации и фестивали што придонесуваат во афирмирањето на драмската уметност. | **400.000** |
| **8.** | **Cанација на културно-историски споменици во општината**  Санирањето на културно-историските споменици е активност која има за цел да оддаде почит и да се сетат на настаните и личностите од историјата што имале значајна улога во обликувањето на идентитетот и културното наследство на Општина Кичево. Ова настанување ја зајакнува поврзаноста меѓу генерациите, промовира заеднички национален и заеднички идентитет и придонесува во заштитата и промоцијата на историското и културното наследство на Кичево. | **300.000** |

**Извори и начини на финансирање**

Извори на финансирање:

- Буџет на Општина Кичево;

- Буџет на РСМ;

- Други извори од донатори.

Средствата распоредени за дополнително утврдени манифестации, проекти и приредби ќе ги насочува Градоначалникот на општина Кичево, за активности кои не се опфатени со оваа Програма, а со својата активност, значење и квалитет придонесуваат за остварување на програмираните цели во областа на културата.

За точките I.1, I.2, I.4 и I.7 Општина Кичево, со јавен оглас ќе ги распределува средствата предвидени со ова програма каде можат да конкурират сите Невладини организации и други културни организации.

Во точка I.3 се финансират проекти – програми од НBО за кои не се објавува јавен Оглас а се во интерес на развивање на невладиниот сектор во Кичево и на РМ, се разгледуват од комисија за култура

Точка I.5 комисијата за култура формирана од градоначалникот ги разгледува пристигнатите барање и дава предлог до градоначалникот за нивно финансирање

Точка I.6 се распределуват средства за физички лица уметници индивидуални уметници кои ќе се обратат до општина Кичево со конкретно барање за активностата или делото. Градоначалникот доделува средства до 30.000,00 денари.

Општина Кичево, исто така, може да го остварува локалниот интерес во културата во 2025 година и преку обезбедување на логистичка и институционална поддршка на проекти и активности на други чинители од областа на културата кои не се финансирани преку Буџетот на Општина Кичево за 2025 година, доколку се утврди дека се од посебен интерес и значење за Општина Кичево.

**Манифестации и приредби што ќе се подржуваат и помагаат со други форми и активности**

Други форми и активности со кои ќе се поддржуваат и помагаат културните манифестации, приредби и проекти се следните:

- Почесно покровителство на Општина Кичево;

- Доделување награди, пригодни подароци и слично;

- Обезбедување стручна, техничка и друга поддршка со кадрите и опремата со која располага Општина Кичево;

- Учество на претставници на Општина Кичево, при организирање протоколарни и промотивни средби, одржување на манифестции и реализирање на проекти од областа на културата.

**IV. Завршни одредби**

Градоначалникот на Општина Кичево се грижи и го обезбедува спроведувањето на оваа Програма.

Секторот за образование, култура, спорт, здраствцо, социјана и детска заштита – Одделението за култура и спорт ја изготвува оваа Програма и го следи нејзиното спроведување.

Комисијата за култура на Советот на Општина Кичево дава иницијативи и мислења во врска со оваа Програма.

Пристигнатите барање после јавен оглас и барањата од невладините организации за финансирање на проекти ги разгледува комисиjата за култура и дава предлог за финансирање.

По предлог на комисијата, градоначалникот донесува решение за финансирање на наведениот проект – програма, а тие да се во склоп на оваа програма.

За утврдената годишна програма и за финансиските средства за нејзина реализација, Општина Кичево и носителите на проектите - корисници на средства од Буџетот на Општина Кичево за 2025 година склучуваат договори.

Оваа Програма влегува во сила со денот на донесувањето, а ќе се објавува во „Службен гласник на Општина Кичево”.

**Бр.08-3237/27**

**26.12.2024**

**Кичево**

# СОВЕТ НА ОПШТИНА КИЧЕВО Претседател,

# Skender Xhabiri

**\_\_\_\_\_\_\_\_\_\_\_\_\_\_\_\_\_\_\_\_\_\_**